joelniklaus/EU_Wikipedias huggingface dataset:
Ανατολική Μαλαισία

Η Ανατολική Μαλαισία (μαλαισιανά: Malaysia Timur), επίσης γνωστή ως Σαμπάχ, Σαράουακ και Λαμπουάν ή Μαλαισιανό Βόρνεο είναι το τμήμα της Μαλαισίας στο νησί Βόρνεο, το τρίτο μεγαλύτερο νησί στον κόσμο. Αποτελείται από τα Μαλαισιανά κρατίδια του Σαμπάχ, στα δυτικά της χώρας και πιο κοντά στις Φιλιππίνες, του Σαράουακ στα δυτικά και την Ομοσπονδιακή Επικράτεια της Λαμπουάν. Η Λαμπουάν είναι ένα νησί στο ομώνυμο μικρό αρχιπέλαγος, βόρεια του Μπρουνέι, η πλησιέστερη ηπειρωτική γη είναι το Σαμπάχ. Η Ανατολική Μαλαισία βρίσκεται στα ανατολικά της χερσονήσου της Μαλαισίας (Δυτική Μαλαισία), το τμήμα της χώρας στη χερσόνησο της Μαλαισίας. Οι δύο χωρίζονται από τη Θάλασσα της Νότιας Κίνας.

Η Ανατολική Μαλαισία είναι λιγότερο κατοικημένη και συνολικά έχει λιγότερο ανεπτυγμένους οικισμούς από τη Δυτική Μαλαισία, η οποία περιλαμβάνει την Κουάλα Λουμπούρ και το Πενάνγκ. Η έκταση της γης είναι, ωστόσο, μεγαλύτερη και έχει περισσότερους φυσικούς πόρους, συμπεριλαμβανομένων των αποθεμάτων πετρελαίου και φυσικού αερίου. Το καθεστώς της πόλης είναι περιορισμένο, και το έχουν το Κούτσινγκ, η Κότα Κιναμπάλου και η Μίρι. Η Βικτώρια για παράδειγμα είναι ένα Παράκτιο Οικονομικό Κέντρο και ένα σημαντικό λιμάνι. Στην οικολογία έχει μια σημαντική αναλογία των βιοποικιλομορφών δασών βροχής του Βόρνεο.

Ομοσπονδία 
Το Σαμπάχ (πρώην Βρετανικό Βόρειο Βόρνεο) και το Σαράουακ ήταν ξεχωριστές βρετανικές αποικίες από τη Μαλάγια και δεν έγιναν μέλη της Ομοσπονδίας της Μαλάγια το 1957. Ωστόσο, κάθε ένα ψήφισε για να γίνει μέρος της νέας Ομοσπονδίας της Μαλαισίας μαζί με την Ομοσπονδία της Μαλάγιας και την Σιγκαπούρη το 1963. Προηγουμένως, υπήρξαν προσπάθειες να ενωθούν το Μπρουνέι, το Σαμπάχ και το Σαράουακ υπό τη Βόρεια Ομοσπονδία του Βόρνεο, αλλά αυτό απέτυχε μετά από την εξέγερση του Μπρουνέι.

Το Σαμπάχ και το Σαράουακ διατήρησαν υψηλότερο βαθμό τοπικής αυτοδιοίκησης και νομοθετικής αυτονομίας σε σχέση με άλλα κρατίδια της Δυτικής Μαλαισίας. Για παράδειγμα, και τα δύο κρατίδια έχουν τους δικούς τους ελέγχους μετανάστευσης, απαιτώντας από τους Μαλαισιανούς πολίτες της Δυτικής Μαλαισίας να φέρουν διαβατήρια ή ταυτότητες όταν επισκέπτονται την Ανατολική Μαλαισία.

Το 1946 το νησί Λαμπουάν ήταν μέρος του Βόρειου Βόρνεο (αργότερα Σαμπάχ) πριν γίνει ομόσπονδο έδαφος της Μαλαισίας το 1984. Το 1990 το Λαμπουάν έγινε ένα Παράκτιο Οικονομικό Κέντρο.

Παραπομπές

Εξωτερικοί σύνδεσμοι
 Virtual Malaysia  - Η επίσημη ιστοσελίδα του Υπουργείου Τουρισμού της Μαλαισίας

Βόρνεο
Γεωγραφία της Μαλαισίας
Μύρθιος Αγίου Βασιλείου

Η Μύρθιος είναι ημιορεινό χωριό και έδρα ομώνυμης Κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης.

Γεωγραφικά στοιχεία 
Η Μύρθιος απέχει 36 χιλιόμετρα Ν.-ΝΔ. από το Ρέθυμνο και είναι κτισμένη σε υψόμετρο 218 μ. στους νότιους πρόποδες του όρους Κουρούπα.

Σημεία ενδιαφέροντος 

Στη Μύρθιο βρίσκεται ο τοιχογραφημένος μονόχωρος ναός της Μεταμόρφωσης του Σωτήρος. Οι τοιχογραφίες του σώζονται σε καλή κατάσταση και ξεχωρίζουν οι τοιχογραφίες των κολασμένων ή αδίκων και της Πλατυτέρας με τον Ιησού στην κόγχη του ιερού. Κοντά στο χωριό σώζεται μεγάλος νερόμυλος του 19ου αιώνα, με τον υδατόπυργο και την οικία του μυλωνά.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Mirtio di Megapotamo στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως Mirtio di Mega Potamo με 144 κατοίκους και 205 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία Mirtio di Mega Potamo. Στην απογραφή του 1834, η οποία οργανώθηκε από τους Αιγυπτίους, το χωριό είχε αμιγώς χριστιανικό πληθυσμό και κατοικούσαν σε αυτό 30 οικογένειες. Οι Αιγύπτιοι κατά την περίοδο που ηγεμόνευσαν την Κρήτη εντόπισαν κοντά στη Μύρθιο ανθρακοφόρα πετρώματα, τα οποία όμως δεν εκμεταλλεύτηκαν.

Στην απογραφή του 1881 η Μύρθιος υπάγονταν στον δήμο Φοίνικος και είχε αμιγώς χριστιανικό πληθυσμό, 161 κατοίκους. Στην απογραφή του 1900 είχε 391 κατοίκους και υπαγόταν στον ίδιο δήμο. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, η Μύρθιος ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Φοίνικα.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Επιφανείς Μυρθιανοί 
 Μάνος Χατζιδάκις: μουσικοσυνθέτης (καταγωγή από πατρός). Ο Μάνος Χατζηδάκις γεννήθηκε στην Ξάνθη και ήταν γιος του δικηγόρου Γεωργίου Χατζηδάκη από τον Μύρθιο Αγίου Βασιλείου Ρεθύμνου και της Αλίκης Αρβανιτίδου από την Αδριανούπολη της Ανατολικής Θράκης.
 Χατζηδάκης Γεώργιος: γλωσσολόγος

Διοικητικά στοιχεία 
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας.

Κοινότητα Μύρθιου 
Εκτός από την έδρα της, η Κοινότητα Μύρθιου περιλαμβάνει και τους οικισμούς Καλυψώ, Κάμπος, Κόκκινα Χωράφια, Μυρθιανός Πλακιάς και Φοίνιξ. Η απογραφή του 2011 αναφέρει:

 Καλυψώ, η (0)
 Κάμπος, ο (70)
 Κόκκινα Χωράφια, τα (5)
 Μυρθιανός Πλακιάς, ο (182)
 Μύρθιος, η (203)
 Φοίνικας, ο (28)

Συνολικά η κοινότητα έχει 488 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής την Πρόεδρο Μαρία Καλατζιδάκη.

Κοινοτάρχες Μύρθιου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Μύρθιου

Σημείωση
Στην Κοινότητα Σελλίου του Δήμο Ρεθύμνης υπάρχει ο συνώνυμος οικισμός Μύρθιος.

Παραπομπές

Χωριά του νομού Ρεθύμνης
Δήμος Αγίου Βασιλείου
Άλκηστις Μπενέκου

Η Άλκηστις Χριστίνα Μπενέκου (γεννήθηκε στις 31 Ιανουαρίου 1994) είναι παίκτρια της υδατοσφαίρισης από την Ελλάδα  που αγωνίζεται για λογαριασμό του Εθνικού.

Αγωνίστηκε στην εθνική ομάδα νέων, πρωταθλήτρια του Ευρωπαϊκού Πρωταθλήματος Υδατοσφαίρισης Νέων 2011, και ήταν μέλος της ελληνικής ομάδας στο Παγκόσμιο Πρωτάθλημα Υγρού Στίβου 2013.

Το 2014, υπέγραψε με το Πανεπιστήμιο της Αριζόνα και άρχισε να παίζει για την πανεπιστημιακή ομάδα υδατοσφαίρισης Σαν Ντέβιλς. Στις αρχές του 2017, έγινε μία από τους δέκα κορυφαίους σκόρερ στην ιστορία της ομάδας.

Η Μπενέκου την σεζόν 2020–21 κατέκτησε με τον Ολυμπιακό το Πρωτάθλημα Ευρώπης.

Την σεζόν 2021–22 κατέκτησε με τον Εθνικό, το Κύπελλο Ευρώπης.

Έχει μια αδερφή, την Ιόλη με την οποία αγωνίζονται στους «κυανόλευκους».

Παραπομπές 

Υδατοσφαιρίστριες ΟΣΦΠ
Υδατοσφαιριστές του Εθνικού Πειραιώς
Έλληνες υδατοσφαιριστές
Βασιλική Διαμαντοπούλου

Η Βασιλική Διαμαντοπούλου (γεννηθείσα στις 12 Μαρτίου 1993) είναι Ελληνίδα υδατοσφαιρίστρια, μέλος του Ν.Ο. Βουλιαγμένης και της εθνικής ομάδας.

Συμμετείχε στο Ευρωπαϊκού Πρωτάθλημα Υδατοσφαίρισης Γυναικών 2018.

Παραπομπές 

Υδατοσφαιριστές ΝΟΒ
Έλληνες υδατοσφαιριστές
Ελένη Ξενάκη

Η Ελένη Ξενάκη (γεννηθείσα στις 5 Ιουλίου 1997) είναι Ελληνίδα υδατοσφαιρίστρια. Συμμετείχε στο Ευρωπαϊκού Πρωτάθλημα Υδατοσφαίρισης Γυναικών 2018 στη Βαρκελώνη όπου η Ελλάδα τερμάτισε 2η, και στο Παγκόσμιο Πρωτάθλημα Υγρού Στίβου 2015, όπου η Ελλάδα τερμάτισε 6η.

Παραπομπές 

Έλληνες υδατοσφαιριστές
Βασιλεία Μαυρέλου

Η Βασιλεία "Βάσω" Μαυρέλου (γεννηθείσα στις 23 Φεβρουαρίου 1985) είναι Ελληνίδα πρώην υδατοσφαιρίστρια και μέλος της ελληνικής εθνικής ομάδας, η οποία κέρδισε το χρυσό μετάλλιο στο Παγκόσμιο Πρωτάθλημα Υδατοσφαίρισης Γυναικών 2005 στο Κίρισι και το Χάλκινο Μετάλλιο στο παγκόσμιο πρωτάθλημα 2010 στο Σαν Ντιέγκο. Επίσης αγωνίστηκε στο Ευρωπαϊκό Πρωτάθλημα Υδατοσφαίρισης 2006, όπου η Ελλάδα τερμάτισε στην 6η θέση.

Σε επίπεδο συλλόγων, αγωνίστηκε 11 χρόνια για τον Ολυμπιακό (2002-2013), κερδίζοντας 2 ελληνικά Πρωταθλήματα και πολλές Ευρωπαϊκές διακρίσεις (φιναλίστ του Λεν Τρόφι 2007-08, τρίτη θέση στο Κύπελλο Πρωταθλητών ΛΕΝ 2010-11 και άλλες διακρίσεις). Στην σεζόν 2015-16 αγωνίστηκε στον Ν.Ο. Ρεθύμνου.

Παραπομπές 

Υδατοσφαιρίστριες ΟΣΦΠ
Έλληνες υδατοσφαιριστές
Μαρία Τσουρή

Η Μαρία Τσουρή (γεννηθείσα στις 25 Μαΐου 1986 στη Χίο) είναι Ελληνίδα πρώην παίκτρια της υδατοσφαίρισης, μέλος της Ελληνικής εθνικής ομάδας υδατοσφαίρισης γυναικών η οποία κέρδισε το Ευρωπαϊκό πρωτάθλημα 2010 στο Ζάγκρεμπ και το χρυσό μετάλλιο στο Παγκόσμιο Πρωτάθλημα 2005 στο Κίρισι. Επίσης κέρδισε το χάλκινο μετάλλιο στο Παγκόσμιο Πρωτάθλημα 2010 στο Σαν Ντιέγκο ως μέλος της εθνικής ομάδας. Επίσης αγωνίστηκε με την Εθνική Ομάδα στο ευρωπαϊκό πρωτάθλημα του 2006 (6η θέση), στο παγκόσμιο πρωτάθλημα του 2007 (8η θέση), στο ευρωπαϊκό πρωτάθλημα του 2008 (6η θέση) και τους Ολυμπιακούς Αγώνες 2008 στο Πεκίνο (8η θέση).

Σε επίπεδο συλλόγων αγωνίστηκε κυρίως στον Ολυμπιακό, τον Εθνικό Πειραιά και τη Γλυφάδα. Κέρδισε το ΛΕΝ Τρόφι 2010 με τον Εθνικό. Επίσης κέρδισε το ελληνικό πρωτάθλημα 2011 (ενώ τερμάτισε και στην τρίτη θέση στο ΛΕΝ Τρόφι 2010-11) με τον Ολυμπιακό.

Προσωπική ζωή 
Είναι νυμφευμένη με τον καλαθοσφαιριστή Παναγιώτη Βασιλόπουλο από το 2012. Το ζευγάρι έχει δύο γιους.

Παραπομπές 

Υδατοσφαιρίστριες ΟΣΦΠ
Έλληνες υδατοσφαιριστές
Υδατοσφαιριστές του Εθνικού Πειραιώς
Νίθαυρη Ρεθύμνης

Η Νίθαυρη (επίσημο: η Νίθαυρις) είναι χωριό και έδρα ομώνυμης Κοινότητος του Δήμου Αμαρίου, στην Περιφερειακή Ενότητα Ρεθύμνης της Κρήτης. Απέχει 53 χιλιόμετρα από το Ρέθυμνο και είναι κτισμένη σε υψόμετρο 500 μ. Η οικονομία του χωριού βασίζεται στην κτηνοτροφία και παράγονται γαλακτοκομικά προϊόντα.

Κοινότητα Νιθαύρεως 
Εκτός από την έδρα της, η Κοινότητα Νιθαύρεως περιλαμβάνει και τον οικισμό Βαθιακό. Η απογραφή του 2011 αναφέρει:

 Βαθιακόν, το (8)
 Νίθαυρις, η (405)

Συνολικά η κοινότητα έχει 413 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Μιχαήλ Λαντζουράκη.

Κοινοτάρχες Νιθαύρεως 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Νιθαύρεως

Ιστορία 
Ο Στέργιος Σπανάκης αναφέρει ότι το όνομα είναι προελληνικό. Το χωριό αναφέρεται από τον Φραντσέσκο Μπαρότσι το 1577 ως Itavri. Στην ενετική απογραφή του 1583 από Καστροφύλακα αναφέρεται ως Itavri ή Lithavri με 237 κατοίκους και 327 οφειλόμενες αγγαρείες και στην απογραφή του Βασιλικάτα του 1630 αναφέρεται ως Itavri. 
Στην απογραφή του 1834 η οποία πραγματοποιήθηκε από τους Αιγυπτίους καταγράφηκαν 13 χριστιανικές οικογένειες και 2 τουρκικές να διαμένουν στο χωριό. Στην απογραφή του 1881 είχε 252 χριστιανούς και 21 Τούρκους κατοίκους. Στην απογραφή του 1900 είχε 357 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925 ορίστηκε έδρα ομώνυμης κοινότητας μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Κουρητών.

Αναλυτικά η δημογραφική πορεία του χωριού σύμφωνα με τις απογραφές:

Το χώριο βρίσκεται στους πρόποδες του Ψηλορείτη με θέα προς το Λιβυκό πέλαγος και την κοιλάδα του Αμαρίου. Στην κεντρική πλατεία βρίσκεται πέτρινη βρύση. Ο κύριος ναός της ενορίας είναι ο τρίκλιτος ναός του Αγίου Νεκταρίου. Πριν την κατασκευή του ενοριακός ναός ήταν του Αρχαγγέλου Μιχαήλ, του 1900. Ο κοιμητηριακός ναός είναι αφιερωμένος στην Κοίμηση της Θεοτόκου. Έξω από το χωριό βρίσκεται ο τοιχογραφημένος ναός της Παναγίας Ασφενταμιανής, πιθανόν καθολικό παλιάς μονής, της οποίας τα κελιά σώζονται ακόμη γύρω από την εκκλησία. Σήμερα ο ναός λειτουργεί ως αγίασμα.

To 1882 ιδρύθηκε στο χωριό σχολείο, το οποίο από το 1889 αναγνωρίστηκε ως πρωτοβάθμια. Στεγάζοταν σε μία οικία στο Κατωχώρι. Το 1901 ολοκληρώθηκε το κτίριο του διδακτηρίου, το οποίο αντικαταστάθηκε το 1924 από νεότερο. Το σχολείο συνέχισε λειτουργεί μέχρι το 2010, οπότε και συγχωνεύθηκε με το τετραθέσιο σχολείο του Φουρφουρά.

Μεταφορές 
Το χωριό διασχίζει η Επαρχιακή Οδός 13, γνωστή και ως Αμαριώτικος Δρόμος, που το ενώνει με το Ρέθυμνο (Περιβόλια, Πρασιές) και το υπόλοιπο Αμάρι (Απόστολοι, Γεωργική Σχολή, Βιζάρι, Φουρφουράς, Κουρούτες,  Αποδούλου, Βαθιακό, Πλάτανος, Άρδακτος, Λοχριά). Η αναβάθμιση του δρόμου αυτού είναι υπό μελέτη.

Παραπομπές 

Χωριά του νομού Ρεθύμνης
Δήμος Αμαρίου
Γκύντα της Σουηδίας

Η Γκύντα, σουηδ. Gyda (απεβ. περ. 1048-1049) από τον Οίκο του Μούνσο, ήταν πριγκίπισσα της Σουηδίας, που με τον γάμο της έγινε βασίλισσα της Δανίας την εποχή των Βίκινγκς.

Βιογραφία
Δεν γνωρίζουμε πολλά για την Γκύντα: η κύρια πηγή μας είναι ο Γερμανός εκκλησιαστικός χρονογράφος Αδάμ της Βρέμης (π. 1075). Σύμφωνα με τον αρκετά μεταγενέστερο ιστορικό Σάξο Γκραμμάτικους και τα Ισλανδικά χρονικά, ήταν κόρη του Άνουντ Γιάκομπ βασιλιά της Σουηδίας (1022-π. 1050). Η μητέρα της θα ήταν τότε η Γκούννχιλντ Σβέινσνταττιρ βασίλισσα της Σουηδίας. Ο σχεδόν σύγχρονός της Αδάμ πάντως δεν λέει ότι ο Άνουντ και η Γκούνχιλντ είχαν τέκνα. Έτσι είναι πιθανό να ήταν κόρη του Άνουντ από άλλη σύζυγο.

Παντρεύτηκε τον Σβεν Β΄ βασιλιά της Δανίας, ίσως το 1047/48. Η ημερομηνία δεν μπορεί να επιβεβαιωθεί και είναι πιθανό να παντρεύτηκαν, κατά την εποχή που ο Σβεν ζούσε εξόριστος στη Σουηδική Αυλή. Έπειτα από έναν σύντομο γάμο, απεβίωσε. Σύμφωνα με τον Αδάμ της Βρέμης είναι ύποπτο, καθώς αυτή δηλητηριάστηκε από την ερωμένη τού Σβεν, την Τόρα Τορμπεργκσντάττερ. Δεν είναι γνωστό αν κάποιο από τα πολλά παιδιά του Σβεν είναι επίσης παιδί της Γκύντα. Ο υποτιθέμενος πατέρας της απεβίωσε περί το 1050 και επέζησε αυτής. Περίπου την ίδια εποχή ο χήρος Σβεν νυμφευτηκε μία γυναίκα, που επίσης ονομαζόταν Γκούνχιλντ. Μάλλον είναι το ίδιο πρόσωπο με τη μητέρα της ή τη μητριά της, αν και μερικοί ιστορικοί της εποχής μας πιστεύουν ότι υπήρχαν δύο διαφορετικές Γκούνχιλντ, μία Σουηδή και μία Δανή βασίλισσα αντίστοιχα. Το πολύ μεταγενέστερο Χρονικό της Βρέμης αναφέρεται σε μία επιστολή, που υποτίθεται ότι έγραψε ο αρχιεπίσκοπος Αδαλβέρτος του Χάμμπουργκ, όπου λέει ότι Γκούνχιλντ ήταν η "μητέρα" (πεθερά) του Σβεν. Όπως και να έχει, ο Σβεν και η Γκούνχιλντ σύντομα αναγκάστηκαν να χωρίσουν από τον επίσκοπο Χάμμπουργκ λόγω της στενής τους συγγένειας.

Οικογένεια
Παντρεύτηκε το 1047/48 τον Σβεν Β΄ των Έστριντσεν βασιλιά της Δανίας. Δεν γνωρίζουμε αν κάποιο από τα πολλά παιδιά του Σβεν ήταν και της Γκύντα.

Πηγές
 Alf Henrikson (1989), Dansk historia (Danish history). Stockholm: Bonniers (Swedish)
 "Gyda". (Dansk biografisk Lexikon / VI. Bind. Gerson - H. Hansen) (in Danish). Retrieved March 6, 2014.

Οίκος του Μούνσο
Βασίλισσες της Δανίας
Σουηδέζες πριγκίπισσες
Κυνηγώντας τον δολοφόνο μου

Το Κυνηγώντας τον δολοφόνο μου (Πρωτότυπος τίτλος: D.O.A (Dead on arrival) είναι ένα φιλμ νουάρ μυστηρίου αμερικανικής παραγωγής του 1950 σε σκηνοθεσία Ρούντολφ Ματέ. Πρωταγωνιστούν οι Έντμοντ Ο'Mπράιεν, Πάμελα Μπρίτον και ο Λούθερ Άντλερ. 

Η ταινία θεωρείται από τις κλασικές του είδους. Ο ξέφρενος ρυθμός της περιστρέφεται γύρω από την αναζήτηση ενός ετοιμοθάνατου ανθρώπου για να μάθει ποιος τον έχει δηλητηριάσει και γιατί.

Το 2004, επιλέχθηκε να ενταχθεί στο Εθνικό Κινηματογραφικό Μητρώο της Βιβλιοθήκης του Κογκρέσου ως «πολιτισμικά, ιστορικά ή αισθητικά σημαντική».

Υπόθεση 
Στο Σαν Φρανσίσκο ένας άντρας εμφανίζεται σε ένα αστυνομικό τμήμα για να αναφέρει μια δολοφονία. Την δική του...

Μια εβδομάδα νωρίτερα ο Φρανκ Μπίγκελοου, ορκωτός λογιστής από το Μπάνινγκ (Καλιφόρνια), φτάνει στην πόλη για σύντομες διακοπές. Ένα βράδυ, ενώ βρίσκεται στο μπαρ, κάποιος αλλάζει το ποτήρι του με ένα άλλο. Το επόμενο πρωί ο Φρανκ δεν αισθάνεται καλά και πηγαίνει να επισκεφθεί έναν γιατρό, όπου ανακαλύππτει με τρόμο ότι έχει δηλητηριαστεί με μια τοξίνη για την οποία δυστυχώς δεν υπάρχει αντίδοτο.

Έχοντας πεισθεί ότι ήταν μεθυσμένος και έχοντας μόνο λίγες ημέρες ζωής ακόμη, ο Φρανκ προσπαθεί να καταλάβει ποιος τον έχει δηλητηριάσει και γιατί. Κάποια στιγμή η γραμματέας του, Πώλα τον τηλεφωνεί στο δωμάτιο του ξενοδοχείου όπου διαμένει και του λέει ότι ένας από τους πελάτες του, ο κύριος Φίλιπς, προσπάθησε να επικοινωνήσει μαζί του, αλλά πέθανε το προηγούμενο βράδυ. Από κει και ύστερα όλες οι ενδείξεις οδηγούν στην οικογένεια του Φίλιπς: τη σύζυγό του και τον αδελφό του Στάνλεϊ.

Το κλειδί για το μυστήριο φαίνεται να είναι ένα τιμολόγιο που ο Φράνκ είχε μερικούς μήνες νωρίτερα, για ένα φορτίο ιριδίου που αποδεικνύεται ότι έχει κλαπεί. Έχοντας την πεποίθηση ότι ο Στάνλεϊ και η κυρία Φόστερ είναι οι εμπνευστές της δολοφονίας του, πηγαίνει να τους αντιμετωπίσει, μόνο για να ανακαλύψει ότι ο Στάνλεϊ έχει μόλις δηλητηριαστεί. Ο Φρανκ καταφέρνει να τον πάει στο νοσοκομείο εγκαίρως και ο Στάνλεϊ του λέει ότι έχει ανακαλύψει μια ερωτική σχέση μεταξύ του Χολιντέϊ και της κυρίας Φίλιπς. 

Η κλοπή του τιμολογίου ήταν απλώς μια πρόφαση: οι δύο τους σκότωσαν τον Φίλιπς επειδή είχε ανακαλύψει τη σχέση και για να παραπλανήσουν την αστυνομία εφεύραν την ιστορία της κλοπής. Αλλά το τιμολόγιο απέδειξε την αθωότητα του Φίλιπς, οπότε ο Χόλιντεϊ άρχισε να σκοτώνει όποιον ήξερε γι 'αυτό, συμπεριλαμβανομένου του Φράνκ Μπίγκελοου, ο οποίος θα σκοτώσει τότε τον Χόλιντεϊ μετά από μια ανταλλαγή πυρών.

Μόλις τελειώσει την αφήγηση του ο Φρανκ στο αστυνομικό τμήμα καταρρέει και πεθαίνει λέγοντας το όνομα της φίλης του. Ο αρμόδιος ντετέκτιβ αποφασίζει ότι η υπόθεση έχει κλείσει και το αρχείο της κατατίθεται ως «νεκρός κατά την άφιξη» (dead on arrival).

Διανομή ρόλων

Παραπομπές

Εξωτερικοί σύνδεσμοι 

  
 

Αμερικανικές ταινίες
Φιλμ νουάρ
Ταινίες του 1950
Ταινίες σε σκηνοθεσία Ρούντολφ Ματέ
Ταινίες γυρισμένες στο Σαν Φρανσίσκο
Αγγλόφωνες ταινίες
Αμερικανικές ασπρόμαυρες ταινίες
Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ταινίες τοποθετημένες στο Σαν Φρανσίσκο
Βούλα Κοζομπόλη

Η Σταυρούλα Κοζομπόλη περισσότερο γνωστή ως Βούλα Κοζομπόλη (γεννημένη στις 14 Ιανουαρίου 1974) είναι Ελληνίδα παίκτρια της υδατοσφαίρισης. Επίσης είναι ολυμπιονίκης ως μέλος της εθνικής ομάδας της Ελλάδας. 

Η Κοζομπόλη κέρδισε το ασημένιο μετάλλιο στους Ολυμπιακούς Αγώνες 2004.  

Εκτός από τους Ολυμπιακούς, έχει και άλλες διακρίσεις ως μέλος της εθνικής ομάδας. Ως μέλος της εθνικής ομάδας κέρδισε το χρυσό μετάλλιο στο Παγκόσμιο Πρωτάθλημα Υδατοσφαίρισης 2005 στο Κίρισι. 

Ήταν η πρώτη σκόρερ (με 12 τέρματα, όσα σκόραρε και η Τάνια ντι Μάριο) στο Παγκόσμιο Πρωτάθλημα Υδατοσφαίρισης Γυναικών του 2004 στο Λονγκ Μπιτς, όπου η Ελλάδα τερμάτισε 6η.

Τον Μάρτιο του 2014 η Βούλα Κοζομπόλη εξελέγη πρόεδρος του συλλόγου Ελλήνων Ολυμπιονικών  και τον Φεβρουάριο του 2018 επανεξελέγη για τρίτη συνεχόμενη θητεία

Παραπομπές 

Έλληνες υδατοσφαιριστές
Λιούτγκαρτ της Σαξονίας (932-953)

Η Λιούτγκαρτ της Σαξονίας (932 - 18 Νοεμβρίου 953) μέλος του Οίκου των Οθωνιδών ήταν δουκική σύζυγος στην Λωρραίνη χάρη στον γάμο της με τον Δούκα της Λωρραίνης Κορράδο τον Ερυθρό. Ο Κορράδος και η Λιούτγκαρτ έγιναν οι προπάτορες του Οίκου των Σαλίων από τον οποίων κατάγονταν 4 Ρωμαίοι αυτοκράτορες.

Γάμος με τον Κορράδο τον Ερυθρό

Η Λιούτγκαρτ της Σαξονίας ήταν η μοναδική κόρη του Όθων Α΄ της Αγίας Ρωμαϊκής Αυτοκρατορίας με την πρώτη σύζυγο του Ήντιθ, κόρη του Αγγλο-Σάξονα βασιλιά Εδουάρδου του Πρεσβύτερου. Ο Όθων Α΄ που ήθελε να δημιουργήσει ισχυρούς δεσμούς με την οικογένεια των Σαλίων την πάντρεψε με τον Κορράδο τον Ερυθρό (947), τον τοποθέτησε Δούκα της Λωρραίνης τρία χρόνια αργότερα. Ο γάμος δεν ήταν ιδιαίτερα ευτυχής, σε τρία χρόνια γεννήθηκε ο μοναδικός τους γιος Όθων Α΄ της Καρινθίας. Ο σύζυγος της συνόδευσε τον αυτοκράτορα στην Ιταλική εκστρατεία, έπεσε στην δυσμένεια του την εποχή που βρισκόταν σε διαπραγματεύσεις με τον Βερεγγάριο Β΄ της Ιταλίας. Η Λιούτγκαρτ πέθανε στο Μάιντς (953) την εποχή που ο σύζυγος της είχε ενωθεί σε επανάσταση με τον αδελφό της Λιούντολφ της Σουηβίας και τον αρχιεπίσκοπο Φρειδερίκο εναντίον του πατέρα της. Τάφηκε στο αβαείο του Αγίου Αλβάνου στο Μάιντς, την επόμενη χρονιά ο σύζυγος της υποτάχθηκε στο πατέρα της και έγινε υποτελής του, έπεσε στην "μάχη του Λέχφελντ" εναντίον των Μαγυάρων (955). Ο αδελφός της Λιούτγκαρτ πέθανε και εκείνος πρόωρα δύο χρόνια αργότερα σε εκστρατεία στην Ιταλία.

Απόγονοι

Με τον θάνατο του Όθων Α΄ ο θρόνος πέρασε στον γιο του Όθων Β΄ της Αγίας Ρωμαϊκής Αυτοκρατορίας με την δεύτερη σύζυγο του Αδελαΐδα της Ιταλίας. Ο γιος του Λιούντολφ Όθων Α΄ της Σουηβίας και Βαυαρίας πήρε το Δουκάτο της Σουαβίας και ο γιος της Λιούτγκαρτ Όθων του Βορμς το Δουκάτο της Καρινθίας (978). Όταν πέθανε ο Όθων Γ΄ της Αγίας Ρωμαϊκής Αυτοκρατορίας υποψήφιοι για τον βασιλικό θρόνο μπροστά στους Εκλέκτορες εμφανίστηκαν ο ίδιος ο Όθων του Βορμς και ο Ερρίκος Β΄ της Αγίας Ρωμαϊκής Αυτοκρατορίας, εγγονός του Ερρίκου Α΄ της Βαυαρίας μικρότερου αδελφού του Όθων Α΄. Ο Όθων παραιτήθηκε υπέρ του Ερρίκου Β΄, όταν πέθανε ο Ερρίκος Β΄ ο δισέγγονος της Λιούτγκαρντ Κορράδος Β΄ της Αγίας Ρωμαϊκής Αυτοκρατορίας εξελέγη ο πρώτος Βασιλιάς της Γερμανίας από τον Οίκο των Σαλίων.

Παραπομπές

Πηγές
Reuter, Timothy (1991). Germany in the Early Middle Ages, 800-1056. Longman Group UK Unlimited.
Schutz, Herbert (2010). The Medieval Empire in Central Europe: Dynastic Continuity in the Post-Carolingian Frankish Realm, 900–1300. Cambridge Scholars Publishing.

Οίκος των Οθωνιδών
Πριγκίπισσες της Γερμανίας
Μαρία Σοφία της Έσσης-Κάσσελ

Να μη συγχέεται με τη Μαρία της Έσσης-Κάσσελ.

Η Μαρία Σοφία (γερμ. Marie Sophie, 28 Οκτωβρίου 1767 - 21/22 Μαρτίου 1852) από τον Οίκο της Έσσης ήταν κόρη του Λανδγράβου της Έσσης-Κάσσελ και με τον γάμο της έγινε Βασίλισσα της Δανίας. Έγινε Αντιβασίλισσα κατά την απουσία του συζύγου της (1814-15).

Βιογραφία
Η Μαρία Σοφία Φρειδερίκη ήταν η πρώτη κόρη του Καρόλου της Έσσης-Κάσσελ και της Λουίζας των Όλντενμπουργκ, κόρης του Φρειδερίκου Ε΄ της Δανίας.

Ο πατέρας της ήταν δευτερότοκος και έτσι δεν έγινε λανδγράβος. Έλαβε όμως θέσεις, όπως συνήθιζαν να δίνουν οι ηγεμόνες σε συγγενείς τους. Η Δανία του πρόσφερε καλύτερες και περισσότερες θέσεις από ότι το μικρό Κάσσελ.

Γεννήθηκε στο Χάναου, αλλά μεγάλωσε στο Σλέσβιχ της Δανίας από το 1769, όταν ο πατέρας της διορίστηκε κυβερνήτης του δουκάτου. Η Μαρία πέρασε τα νεανικά της χρόνια στο κάστρο Γκόττορπ και στην ιδιοκτησία της μητέρας της Λουίζενλουνντ στη Δανία. Λίγα γνωρίζουμε για τα παιδικά της χρόνια: η ζωή της μικρής Γερμανικής Αυλής του Λουίζενλουνντ, που είχε επικεφαλής τη Φράουλαϊν φον Μπέρλιχινγκεν περιγράφεται από την κυρία των τιμών της μητέρας της Γιούλια Στόλμπεργκ ως πολύ απλή, χωρίς μεγάλες τελετές. Το ζεύγος άφησε τα παιδιά του να μεγαλώσουν φυσικά. Της δόθηκε γερμανική εκπαίδευση και τα Γερμανικά ήταν η πρώτη της γλώσσα. Ελκύστηκε από το ενδιαφέρον του πατέρα της για τον μυστικισμό και γοητευόταν από τα όνειρα. Μετέπειτα η Μαρία περιέγραφε τα πρώτα της χρόνια ως ευχάριστα και συχνά εξέφραζε τη νοσταλγία της για τα ειδυλλιακά χρόνια που έζησε στο κάστρο και λαχταρούσε να το επισκεφθεί.

Οικογένεια
Παντρεύτηκε το 1790 τον Φρειδερίκο ΣΤ΄ της Δανίας και είχε τέκνα:
 Χριστιανός 1791.
 Μαρία Λουίζα 1792-1793.
 Καρολίνα 1793-1881, παντρεύτηκε τον εξάδελφο του πατέρα της Φερδινάνδο, Διάδοχο της Δανίας.
 Λουίζα 1795.
 Χριστιανός 1797.
 Ιουλιανή Λουίζα 1802.
 Φρειδερίκη Μαρία 1805.
 Βιλελμίνη Μαρία 1808-1891, παντρεύτηκε πρώτα τον Φρειδερίκο Ζ΄ της Δανίας και μετά τον Κάρολο του Σ.Χ.Σ.Γκλύκσμπουργκ.

Πηγές
 Dansk Kvindebiografisk Leksikon kvinfo.dk
 Dansk biografisk Lexikon / XI. Bind. Maar - Müllner

Παραπομπές 

Δανοί ευγενείς
Διάδοχοι της Δανίας
Πριγκίπισσες της Δανίας
Βασίλισσες της Δανίας
Βιλελμίνη Μαρία της Δανίας

Η Βιλελμίνη Μαρία (δανικά: Vilhelmine Marie af Danmark, 18 Ιανουαρίου 1808 - 30 Μαΐου 1891) από τον Οίκο του Όλντενμπουργκ ήταν κόρη του βασιλιά της Δανίας και με τους γάμους της έγινε πρώτα Πριγκίπισσα Διαδόχου της Δανίας και μετά Δούκισσα του Σ.Χ.Σ.Γκλύκσμπουργκ.

Βιογραφία
Ήταν η δεύτερη κόρη του Φρειδερίκου ΣΤ΄ και της Μαρίας, κόρης του Καρόλου της Έσσης-Κάσσελ.

Ο πρώτος της γάμος με τον διάδοχο της Δανίας έληξε με διαζύγιο το 1837. Τον επόμενο χρόνο η Βιλελμίνη Μαρία έκανε δεύτερο γάμο με τον Κάρολο. Το 1848 ο πρώην σύζυγός της έγινε βασιλιάς της Δανίας και απεβίωσε το 1863. Το 1878 απεβίωσε ο Κάρολος και το 1891 η Βιλελμίνη Μαρία σε ηλικία 83 ετών.

Οικογένεια
Παντρεύτηκε πρώτα τον 1828 τον Φρειδερίκο Ζ΄, τότε Πρίγκιπα Διάδοχο, της Δανίας. Χώρισαν το 1834 και διαζεύχθηκαν επίσημα το 1837.

Το 1838 η Βιλελμίνη Μαρία έκανε δεύτερο γάμο με τον Κάρολο του Σ.Χ.Σ.Γκλύκσμπουργκ. δεν απέκτησε απογόνους και από τους δύο γάμους.

Πηγές
 Princess Vilhelmine at the website of the Royal Danish Collection at Rosenborg Castle
 Profile (in Danish)

Παραπομπές 

Δανοί ευγενείς
Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Πριγκίπισσες της Δανίας
Πριγκίπισσες της Νορβηγίας
Άρης Λόφων

Άρης Λόφων είναι ερασιτεχνική ποδοσφαιρική  ομάδα που εδρεύει στους Λόφους Φλώρινας. Ιδρύθηκε το 1961. Είναι ένας από τους πιο ιστορικούς συλλόγους της Φλώρινας καθώς έχει κατακτήσει δύο φορές το πρωτάθλημα της Ά Ε.Π.Σ.Φ. και έχει αγωνιστεί δύο φορές στην ΄Δ Εθνική, το 2008-09 και το 2010-11. Επίσης έχει κατακτήσει δύο φορές το κύπελλο της Ε.Π.Σ. Φλώρινας.

Τίτλοι 
Πρωτάθλημα Ά Ε.Π.Σ. Φλώρινας 2007-08, 2009-10

Κύπελλο  Ε.Π.Σ. Φλώρινας 2002-03, 2009-10

Αθλητικοί σύλλογοι Φλώρινας
Γερτρούδη της Βαυαρίας

Η Γερτρούδη, δανικά: Gertrud af Sachsen og Bayern (1152/55 - 1197) από τον Οίκο των Γουέλφων ήταν κόρη του δούκα της Σαξονίας και της Βαυαρίας και με τους γάμους της έγινε πρώτα δούκισσα της Σουαβίας και μετά βασίλισσα της Δανίας.

Βιογραφία
Ήταν το μόνο τέκνο του Ερρίκου Γ΄ δούκα της Σαξονίας & ΙΒ΄ της Βαυαρίας και της πρώτης συζύγου του Κλημεντίας, κόρης του Κορράδου Α΄ δούκα του Τσέρινγκεν.

Οικογένεια
Αφού παντρεύτηκε τον πρώτο της σύζυγο, έπειτα από ένα έτος χήρεψε το 1167. Μνηστεύθηκε το 1171 και παντρεύτηκε έξι έτη μετά τον Κνούτο ΣΤ΄ της Δανίας στο Λούνντ. Το ζεύγος έζησε τα πρώτα χρόνια στη Σκάνια (σουηδ. Σκόνε, η νοτιότερη περιοχή της Σουηδίας). Το 1182 έγιναν βασιλείς. Κατά τη διάρκεια του δεύτερου γάμου της επέλεξε να ζήσει με αγνότητα και ερωτική αποχή με τον άνδρα της. Δεν απέκτησε απογόνους από τους γάμους της. Ο χρονικογράφος Άρνολντ του Λύμπεκ γράφει ότι έτσι η Γερτρούδη έζησε αιώνια αγνή.

Οικογένεια
Παντρεύτηκε πρώτα το 1166 τον Φρειδερίκο Δ΄ των Χοενστάουφεν δούκα της Σουηβίας, ο οποίος απεβίωσε το 1167.

Το 1177 έκανε δεύτερο γάμο με τον Κνούτο ΣΤ΄ των Έστριντσεν βασιλιά της Δανίας. Δεν έκανε παιδιά από τους γάμους της και απεβίωσε 42-45 ετών. Το 1202 απεβίωσε και ο Κνούτος ΣΤ΄.

Παραπομπές

Πηγές
 Alf Henrikson: Dansk historia (Danish history) (1989) (Swedish)
 Sven Rosborn (In Swedish): När hände vad i Nordens historia (When did what happen in the historiy of the Nordic countries) (1997)
 Dansk biografisk Lexikon / VI. Bind. Gerson - H. Hansen (in Danish)

Οίκος των Γουέλφων
Βασίλισσες της Δανίας
Ίνγκεμποργκ Μάγκνουσντοττερ της Σουηδίας

Η Ίνγκεμποργκ κόρη του Μάγκνους, σουηδ. Ingeborg Magnusdotter (1277 - 5 Απριλίου/15 Αυγούστου 1319) από τον Οίκο του Μπγιέλμπο ήταν πριγκίπισσα της Σουηδίας και με τον γάμο της έγινε βασίλισσα της Δανίας.

Bιογραφία
Ήταν η πρώτη κόρη του Μάγκνους Γ΄ της Σουηδίας και της Χέντβιχ των Σάουμμπουργκ, κόρης του Γκέρχαρτ Α΄ κόμη του Χόλσταϊν-Ίτσεχοε.

Μνηστεύθηκε το 1288 τον Έρικ (ΣΤ΄) τότε διάδοχο της Δανίας, ο γάμος όμως έγινε το 1296 στο Χέλσινγκμποργκ. Ήταν μέρος πολιτικής: το 1298 ο αδελφός της Μπίργιερ νυμφεύτηκε την αδελφή του Έρικ (ΣΤ΄), τη Μάρθα της Δανίας. Ο αρχιεπίσκοπος Γιενς Γκραντ διαφώνησε και έτσι η άδεια για τον γάμο δεν δόθηκε παρά το 1297.

Οικογένεια
Παντρεύτηκε το 1296 τον Έρικ ΣΤ΄ των Έστριντσεν βασιλιά της Δανίας. Δεν απέκτησαν απογόνους.

Παραπομπές

Πηγές
 Dehn-Henning Nielsen: Kings och Queens i Danmark, Copenhagen 2007, ISBN 978-87-89542-71-3
 Kay Nielsen, Ib Askholm: Danmarks kongelige familier i 1000 år, 2007, ISBN 978-87-91679-09-4 Kay Nielsen, Ib Askholm: Danmarks Kongelige familier i 1000 år, 2007, ISBN 978-87-91679-09-4

Οίκος του Μπγιέλμπο
Βασίλισσες της Δανίας
Σουηδέζες πριγκίπισσες
Μάσκαρα (Αλγερία)

Η Μάσκαρα () είναι πόλη και πρωτεύουσα της ομώνυμης επαρχίας στη βορειοδυτική Αλγερία. Σύμφωνα με την απογραφή του 2008 έχει 108.587 κατοίκους από 87.512 το 1998 σημειώνοντας ετήσια αύξηση 2,23%. Ιδρύθηκε τον 10ο αιώνα από τους Μπανού Ιφράν, μια βερβερική φυλή και ήταν η πρωτεύουσα του Εμίρη Αμπντ αλ-Καντίρ, ηγέτη της αλγερινής αντίστασης στην πρώιμη γαλλική αποικιακή κυριαρχία. 

Η Μάσκαρα είναι διοικητικό, εμπορικό και εμπορικό κέντρο. Το εμπόριό του επικεντρώνεται κυρίως σε δερμάτινα είδη, σιτηρά και ελαιόλαδο, αλλά είναι ιδιαίτερα γνωστό για το καλό κρασί του. Έχει καλές οδικές και σιδηροδρομικές συνδέσεις με άλλα αστικά κέντρα της Αλγερίας. Το Ρελιζάν βρίσκεται 65 χλμ. βορειοανατολικά, το Σιντί Μπελ Αμπές 90 χλμ. νοτιοδυτικά, το Οράν 105 χλμ βορειοδυτικά και η Σαϊντά 80 χλμ. νότια. 

Η Μάσκαρα έχει δύο τμήματα, ένα νεότερο από την εποχή της γαλλικής αποικιοκρατίας, και ένα παλαιότερο από τη μουσουλμανική εποχή. Μεγάλα τμήματα της πόλης βρίσκονται μέσα στα ερείπια των αρχαίων προμαχώνων. Η πόλη είναι γενέτειρα του Λακντάρ Μπελούμι, πρώην ποδοσφαιριστή.

Ετυμολογία 
Η λέξη Μάσκαρα είναι η γαλλικοποίηση της αραβικής λέξης معسكر (μουασκάρ), που σημαίνει «στρατόπεδο». Λόγω της γαλλικής αποικιοκρατίας την εποχή εκείνη, το όνομα της πόλης έλαβε τη γαλλική έκδοση ως επίσημη ονομασία. Το καλλυντικό μάσκαρα είναι άσχετο ετυμολογικά, μιας και προέρχεται από την ιταλική λέξη maschera («καλυμμένος με μάσκα»).

Οθωμανική περίοδος 

 1701: Οι Οθωμανοί κατασκεύασαν στρατώνα στην πόλη. Πολλοί μουσουλμάνοι με ανδαλουσιανή καταγωγή εγκαταστάθηκαν εκεί από τους Οθωμανούς. 
 1708: Οι μουσουλμανικές φυλές της Μάσκαρα υπό την ηγεσία του μπέη Μουσταφά Μπεν Γιουσέφ κατέλαβαν την πόλη του Οράν και απομάκρυναν τους Ισπανούς ενώ αυτοί ήταν απασχολημένοι στον Πόλεμο της Ισπανικής Διαδοχής. 
 1732: Η Ισπανία ανακτά τον έλεγχο του Οράν. 
 1790: Ο λιμός και οι ασθένειες είχαν αρχίσει να επιδεινώνουν την κατάσταση στο Οράν όταν βρέθηκε στην πόλη ο μπέης της Μάσκαρα με 30.000 άντρες. Ο Ισπανός διοικητής παρέμεινε μέχρι τον Αύγουστο του 1791, όταν η ισπανική κυβέρνηση, έχοντας συμφωνήσει με τον μπέη του Αλγερίου, είχε τη δυνατότητα να διαφύγει στην Ισπανία με όπλα και πυρομαχικά. Ο μπέης Μοχάμεντ ανέλαβε τον έλεγχο του Οράν τον Μάρτιο του 1792, και το κατέστησε έδρα του αντί της Μάσκαρα.

Γαλλική εισβολή και πρώιμη γαλλική κυριαρχία 

 1832: Ο Αμπντ αλ-Καντίρ όρισε τη Μάσκαρα ως έδρα του. 
 1835: Η Μάσκαρα καταστρέφεται από τους Γάλλους. 
 1841: Οι Γάλλοι αποκτούν πλήρη έλεγχο στη Μάσκαρα.

Αλγερία (ανεξάρτητο κράτος) 

 18 Αυγούστου 1994: Σεισμός μεγέθους 5,7 στην κλίμακα σεισμικής ροπής με μέγιστη ένταση MSK VIII (Καταστροφικός) έχει ως αποτέλεσμα 171 νεκρούς στη Μάσκαρα.

Δίδυμες/αδελφές πόλεις 
Η Μάσκαρα είναι αδελφοποιημένη με: 

  Προύσα, Τουρκία 
  Ελκάντερ, Αιόβα, Ηνωμένες Πολιτείες 
  Τιφαρίτι, Δημοκρατία της Σαχάρας

Παραπομπές 

Πόλεις της Αλγερίας
Σοφία Ιορδανίδου

Η Σοφία Ιορδανίδου (γεννήθηκε στις 3 Μαΐου 1974) είναι Ελληνίδα πρώην παίκτρια της πετοσφαίρισης. Ήταν μέλος της ελληνικής εθνικής ομάδας. 

Συμμετείχε στους Ολυμπιακούς Αγώνες 2004 ως μέλος της εθνικής ομάδας. Αγωνίστηκε με τον Ο.Φ.Α. Απολλώνιο το 2004.

Συλλογική σταδιοδρομία 

  Ο.Φ.Α. Απολλώνιος (2004)

Παραπομπές 

Πετοσφαιρίστριες ΠΑΟ
Ελληνίδες αθλήτριες της πετοσφαίρισης
Νικολέττα Κουτουξίδου

Η Νικολέττα Κουτουξίδου (γεν. 10 Ιανουαρίου 1980 στην Θεσσαλονίκη) είναι Ελληνίδα παίκτρια της πετοσφαίρισης. Έχει ύψος 1.77 μέτρων και μετρά 65 συμμετοχές με την εθνική ομάδα, ξεκινώντας από το 2001. Αγωνίστηκε για τον Παναθηναϊκό από το 2007 έως το 2010, όπως και τη σεζόν 2015-2016.

Συλλογική σταδιαδρομία

Κατάλογος διακρίσεων 

 Πρωτάθλημα Ελλάδας 
 2001, 2002, 2008, 2009, 2010, 2011 . 
 Κυπέλλου Ελλάδας 
 2001, 2008, 2009, 2010 . 
 Τσάλεντζ Καπ Γυναικών 
 2009 
 Γαλλικό πρωτάθλημα 
 2014 
 Κύπελλο Γαλλίας 
 2014

Παραπομπές

Εξωτερικοί σύνδεσμοι 
  Προφίλ στην ιστοσελίδα της FIVB 
  Προφίλ στην ιστοσελίδα του ιταλικού πρωταθλήματος

Ελληνίδες αθλήτριες της πετοσφαίρισης
Πετοσφαιρίστριες ΠΑΟ
Ελένη Φραγκιαδάκη

Η Ελένη Φραγκιαδάκη (γεν. 23 Ιουνίου 1982 στην Ελλάδα ) είναι Ελληνίδα παίκτρια της πετοσφαίρισης.  

Έχει ύψος 1.90 μ. Αγωνίστηκε ως επιθετικός και ξεκίνησε την καριέρα της από τους Αμαζόνες το 1995. Αγωνίστηκε στον Γ.Α.Σ. Μεσσαράς και τον Άγιαξ Ευόσμου. Το καλοκαίρι του 2000 μετακόμισε στον Παναθηναϊκό. Με τον Παναθηναϊκό η Φραγκιαδάκη κατέκτησε το νταμπλ το 2005, 2006, 2008 και 2009, ενώ συμμετείχε και στην εθνική ομάδα.

Σταδιοδρομία

Διακρίσεις 

 Ελληνικό πρωτάθλημα : 2005, 2006, 2007, 2008, 2009 
 Κύπελλο Ελλάδας: 2005, 2006, 2008, 2009

Πετοσφαιρίστριες ΠΑΟ
Ελληνίδες αθλήτριες της πετοσφαίρισης
Ελένη Μεμετζή

Η Ελένη Μεμετζή (γεννήθηκε στις 12 Ιανουαρίου 1975) είναι Ελληνίδα πρώην παίκτρια της πετοσφαίρισης. Ήταν μέλος της ελληνικής εθνικής ομάδας.

Συμμετείχε στους Ολυμπιακούς Αγώνες 2004 ως μέλος της εθνικής ομάδας. Αγωνίστηκε για τα Βριλήσσια το 2004.

Συλλογική σταδιοδρομία 

  Φ.Ο. Βριλησσίων (1992-2005)
  Μαρκόπουλο (2005-2006)
  Πανελλήνιος (2006-2007)
  Πανιώνιος (2007-2008)
  ΑΕΚ (2008-2010)
  ΖΑΟΝ (2010-2012)

Παραπομπές 

Ελληνίδες αθλήτριες της πετοσφαίρισης
Ο Άρχων του Εγκλήματος

Το Ο Άρχων του Εγκλήματος (Πρωτότυπος τίτλος: Little Caesar) είναι γκανγκστερική ταινία αμερικανικής παραγωγής 1931 σε σκηνοθεσία Μέρβιν ΛιΡόι. Πρωταγωνιστούν οι Έντουαρντ Τζ. Ρόμπινσον, Ντάγκλας Φέρμπανκς Τζ και η Γκλέντα Φάρελλ. Η ταινία είναι βασισμένη στο ομώνυμο μυθιστόρημα του Γουίλιαμ Ριλέι Μπάρνετ του 1929.

Το 2000, επιλέχθηκε να ενταχθεί στο Εθνικό Κινηματογραφικό Μητρώο της Βιβλιοθήκης του Κογκρέσου ως «πολιτισμικά, ιστορικά ή αισθητικά σημαντική».

Πλοκή 
Δύο μικροκακοποιοί, ο Τσέζαρε "Ρίκο" Μπαντέλο και ο Τζο Μασάρα μετακινούνται προς το Σικάγο αναζητώντας μια καλύτερη τύχη. Στην αρχή θα συμμετέχουν στη συμμορία του Σαμ Βετόρι, αλλά ο Τζο, που ονειρεύεται να κάνει καριέρα ως χορευτής, ενδιαφέρεται περισσότερο για δόξα και γυναίκες. Εκεί θα γνωρίσει την Όλγα και αποχωρεί από την συμμορία.

Εν τω μεταξύ, ο Ρίκο που παραμένει θα ανέβει γρήγορα στην ιεραρχία της οργάνωσης  του Σαμ και σύντομα μέσα από δολοπλοκίες και φόνους θα πάρει την ηγεσία του εγκληματικού συνδικάτου του Σικάγου.

Διανομή ρόλων  

 Έντουαρντ Τζ. Ρόμπινσον ως Τσεζάρε "Ρίκο" Μπαντέλο 
Ντάγκλας Φέρμπανκς Τζ ως Τζο Μασάρα
Γκλέντα Φάρελ ως Όλγα Στρασόφ
Σιντνέι Μπλάκμερ ως Μπιγκ Μπόι
Ραλφ Ιντς ως Πητ Μοντάνα
Τόμας Τζάκσον ως αστυνόμος Φλαχέρτι
Στανλέι Φιλντς ως Σαμ Βετόρι
Μορίς Μπλακ ως Λιτλ Άρνι

Υποδοχή 
Η ταινία στη ιστοσελίδα κριτικών Rotten Tomatoes, έχει βαθμολογία έγκρισης σε ποσοστό 91%, με βάση 22 κριτικές και μέση βαθμολογία 7,51 / 10.

Παραγωγή 
Ο Άρχων του Εγκλήματος ήταν μια από τις πρώτες ταινίες του Χόλυγουντ με θέμα το οργάνωμενο έγκλημα στις Ηνωμένες Πολιτείες και δημιούργησε τις βάσεις για τις μετέπειτα γκανγκστερικές ταινίες, εγκαινιάζοντας ένα νέο είδος κινηματογραφικών ταινίων. Χάρη σε αυτήν την ταινία η καριέρα του Έντουαρντ Τζ Ρόμπινσον απογειώθηκε και έπαιξε αρκετές τέτοιες ταινίες κατά την διάρκεια της δεκαετίας του 1930, υποδυώμενος συχνά έναν σκληρό και αδίστακτο γκάνγκστερ. 

Τα γυρίσματα πραγματοποιήθηκαν κυρίως στα κινηματογραφικά στούντιο με ελάχιστες σκηνές να γίνονται εκτός.

Κυκλοφορία 
Η ταινία έκανε πρεμιέρα στις Αμερικανικές κινηματογραφικές αίθουσες στις 3 Ιανουαρίου του 1931 με τις κριτικές να είναι αρκετά θετικές.

Παραπομπές

Εξωτερικοί σύνδεσμοι 

  
  

Αμερικανικές ταινίες
Ταινίες του 1931
Ταινίες σε σκηνοθεσία Μέρβιν ΛιΡόι
Αμερικανικές αστυνομικές δραματικές ταινίες
Αγγλόφωνες ταινίες
Αμερικανικές ασπρόμαυρες ταινίες
Ταινίες βασισμένες σε αμερικανικά μυθιστορήματα
Ταινίες παραγωγής Warner Bros.
Ταινίες σε παραγωγή Χαλ Ουόλις
Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ταινίες που συσχετίζονται με το οργανωμένο έγκλημα στις Ηνωμένες Πολιτείες
Αμερικανικές γκανγκστερικές ταινίες
Χάκον Σούνιβασον

Ο Χάκον γιος της Σούννιβα, δανικά: Hakon Sunnivasson (άκμασε το 1131) ή Χάκον Γύντε, i.e. από τη Γιούτλανν, από τον Οίκο των Έστριντσεν, ήταν Δανός ευγενής, πατέρας του Έρικ Γ΄ της Δανίας.

Βιογραφία
Ήταν γιος ενός Δανού ευγενή και της Σούννιβα, εγγονής του Μάγκνους του Καλού της Νορβηγίας.

Νυμφεύτηκε τη Ράγκνχιλντ, κόρη του Έρικ Α΄ της Δανίας. Σύμφωνα με τον χρονικογράφο Σάξωνα τον Γραμματικό είχε εκδικηθεί τον φόνο του Μπγιορν, αδελφού του Έρικ Α΄ και μάλλον είχε υπηρετήσει ως κόμης (jarl) του βασιλιά σε συνοριακή περιοχή. Το 1131 ήταν αρχικά μέρος της συνωμοσίας εναντίον του Κνούτου Λαβάρντ, αδελφού της Ράγκνχιλντ, αλλά όταν τα σχέδια στράφηκαν στη δολοφονία του, αποσύρθηκε. Ωστόσο, επειδή είχε δεσμευθεί με όρκο, δεν μπορούσε να προειδοποιήσει τον Κνούτο.

Οικογένεια
Νυμφεύτηκε τη Ράγκνχιλντ των Έστριντσεν, κόρη του Έρικ Α΄ της Δανίας και είχε τέκνο:
 Έρικ Γ΄ π.1120-1146, βασιλιάς της Δανίας.

Πηγές
  Jørgen Olrik. "Hakon Jyde". Dansk Biografisk Leksikon, Gyldendal. Retrieved January 1, 2019.
 Carl Frederik Bricka (1887–1905). "Hakon Jyde". Dansk biografisk Lexikon (in Danish). VI. pp. 489–490. Retrieved 4 February 2011.

Οίκος του Έστριντσον
Χοσέ Μαρία Σάντσεθ Μαρτίνεθ

Ο Χοσέ Μαρία Σάντσεθ Μαρτίνεθ (José María Sánchez Martínez, γενν. 3 Οκτωβρίου 1983) είναι Ισπανός διαιτητής ποδοσφαίρου, που διαιτητεύει στην Πριμέρα Ντιβισιόν. Είναι διαιτητής της FIFA και κατατάσσεται ως διαιτητής δεύτερης κατηγορίας της UEFA.

Σταδιοδρομία 
Ο Σάντσεθ ξεκίνησε τη σταδιοδρομία του το 2000. ήταν διαιτητής στη Σεγούντα Ντιβισιόν Β για τη σεζόν 2010-11, πριν προβιβαστεί στη Σεγούντα Ντιβισιόν την επόμενη σεζόν. Μετά από τέσσερα χρόνια, προήχθη στην Πριμέρα ντιβισιόν. Ορίστηκε στον πρώτο του αγώνα στις 29 Αυγούστου 2015, μία ισοπαλία με 0-0 μεταξύ της Ρεάλ Σοσιεδάδ και της Σπόρτινγκ Χιχόν. Το 2017, διαιτήτευσε στον επαναληπτικό αγώνα του Σούπερ Καπ Ισπανίας 2017 μεταξύ της Ρεάλ Μαδρίτης και της Μπαρτσελόνα, που ολοκληρώθηκε με νίκη 2-0 για την ομάδα της Μαδρίτης. 

Το 2017, ο Σάντσεθ έγινε διαιτητής της FIFA. Ορίστηκε στον πρώτο του ευρωπαϊκό διασυλλογικό αγώνα στις 13 Ιουλίου 2017, έναν αγώνα για τη δεύτερη προκριματική φάση του Γιουρόπα Λιγκ μεταξύ της Τσέντσιν και της Μπνέι Γεχούντα. Στις 22 Μαρτίου 2019, ορίστηκε στον πρώτο του διεθνή αγώνα ανδρών, ένα φιλικό μεταξύ της Αργεντινής και της Βενεζουέλας. 

Στις 2 Μαΐου 2019, ο Σάντσεθ επελέγη ως ένας από τους βοηθούς διαιτητές βίντεο για το Παγκόσμιο Κύπελλο γυναικών του 2019 στη Γαλλία.

Προσωπική ζωή 
Ο Σάντσεθ γεννήθηκε στη Λόρκα της Μούρθια. Είναι οικονομολόγος και εργάζεται ως τραπεζικός υπάλληλος.

Παραπομπές

Εξωτερικοί σύνδεσμοι 

 Προφίλ στο WorldFootball.net 
 Προφίλ στο Soccerway.com 
 Προφίλ στο BDFutbol.com 

Ισπανοί διαιτητές ποδοσφαίρου
Διαιτητές ΟΥΕΦΑ Γιουρόπα Λιγκ
Τρομοκρατική επίθεση στη Ντάκα (Ιούλιος 2016)

Το βράδυ της 1ης Ιουλίου 2016 έξι ένοπλοι εισέβαλαν στο εστιατόριο –καφέ Holey Artisan Bakery, στην πρωτεύουσα του Μπαγκλαντές, Ντάκα, και κράτησαν ομήρους πελάτες και μέλη του προσωπικού. Ακολούθησε ανεπιτυχής επιχείρηση της Μητροπολιτικής Αστυνομίας της Ντάκα για την απελευθέρωση των ομήρων στη διάρκεια της οποίας έχασαν τη ζωή τους δύο αξιωματικοί της αστυνομίας. Το πρωί της επόμενης ημέρας έγινε νέα επιχείρηση (Operation Thunderbolt), αυτή τη φορά από μέλη των Ενόπλων Δυνάμεων του Μπαγκλαντές κατά την οποία σκοτώθηκαν οι πέντε από τους δράστες ενώ ο ένας συνελήφθη. 

Κατά τη διάρκεια της ομηρίας στο Holey Artisan Bakery, εκτός από τους δύο αστυνομικούς, έχασαν τη ζωή τους 20 πελάτες και 2 μέλη του προσωπικού του εστιατορίου. Από τους πελάτες 18 ήταν ξένοι (9 Ιταλοί, 7 Ιάπωνες και μια Ινδή). Η αυτοψία στις σωρούς των 9 Ιταλών έδειξε ότι είχαν υποστεί βασανιστήρια και ότι ο θάνατός τους ήταν αργός και βασανιστικός. , , 

Όλοι οι δράστες ήταν υπήκοοι Μπαγκλαντές, ηλικίας 20 έως 30 ετών, είχαν σπουδάσει σε κορυφαία πανεπιστήμια στο Μπαγκλαντές και στο εξωτερικό και ανήκαν στην ελίτ της χώρας.  Το Ισλαμικό Κράτος του Ιράκ και του Λεβάντε ανέλαβε την ευθύνη για την επίθεση και δημοσίευσε φωτογραφίες των δραστών αλλά ο υπουργός εσωτερικών του Μπαγκλαντές δήλωσε ότι οι δράστες ανήκαν στην οργάνωση Jamaat-ul-Mujahideen και δεν είχαν σχέση με το ISIL.

Στις 27 Νοεμβρίου δικαστήριο του Μπαγκλαντές καταδίκασε σε θάνατο επτά άτομα που σχετίζονταν με την επίθεση.

Παραπομπές

Ντάκα
Τρομοκρατικά γεγονότα
Synthwave

Το Synthwave που καλείται και outrun, retrowave ή futuresynth  είναι είδος ηλεκτρονικής μουσικής  επηρεασμένο από τις ταινίες και τα βιντεοπαιχνίδια της δεκαετίας του '80. Ξεκινώντας στα μέσα της δεκαετίας του 2000, το είδος αναπτύχθηκε από διάφορες κοινότητες του διαδικτύου, αυξάνοντας τη δημοτικότητά του στις αρχές του 2010.  

Η μουσική αλλά και τα εξώφυλλα των δημιουργών έχουν επηρεαστεί από τον ρετροφουτουρισμό, προσπαθώντας να εξομοιώσουν το στυλ των ταινιών επιστημονικής φαντασίας, δράσης και τρόμου της δεκαετίας του '80. Για αυτό το λόγο πολλοί άνθρωποι συγχέουν αυτό το είδος με το κυβερνοπάνκ (μουσική). Μέσα από αυτό το είδος εκφράζεται η νοσταλγία των καλλιτεχνών για την κουλτούρα εκείνης της εποχής.

Στυλ 
Το Synthwave εμπνεύστηκε από πολλές ταινίες, video games, και κινούμενα σχέδια του '80, , καθώς και συνθέτες όπως o Ζαν Μισέλ Ζαρ  ,o Τζώρτζιο Μορόντερ, ο Τζον Κάρπεντερ, ο Βαγγέλης Παπαθανασίου, o Γιαν Χάμερ, o Χάρολντ Φάλτερμάγιερ και οι Tangerine Dream,    Ωστόσο, το είδος προέκυψε από την house, την synth και τη nu-disco. 

Το όνομα «outrun» προέρχεται από το αγωνιστικό παιχνίδι arcade Out Run, το οποίο ήταν γνωστό για την μουσική επένδυση που υπήρχε σε αυτό. Σύμφωνα με τον μουσικό Perturbator (James Kent), το στυλ είναι κυρίως ενόργανο (χωρίς φωνητικά) και συχνά περιέχει κλισέ στοιχεία του '80 στον ήχο, όπως τα ηλεκτρονικά τύμπανα και το αναλογικό συνθεσάιζερ, με σκοπό να θυμίζουν κομμάτια εκείνης της εποχής.  

Αυτή η αισθητική έχει ενσωματωθεί σε ταινίες με ρετρό θεματική και σε βιντεοπαιχνίδια που φιλοξενούν καλλιτέχνες του synthwave. Σύμφωνα με τον Bryan Young του Glitchslap, αξιοσημείωτο παράδειγμα είναι το σάουντρακ του Power Glove στο βιντεοπαιχνίδι Far Cry 3: Blood Dragon . Επίσης, η ταινία μικρού μήκους Kung Fury του David Sandberg έχει μουσική επένδυση από αυτό το είδος.

Ιστορία 
Το Synthwave προέρχεται από τα μέσα της δεκαετίας του 2000. Οι Γάλλοι David Grellier (College), Kavinsky ,οι M83 και το ντουέτο Justice θεωρούνται οι πρώτοι που συνέβαλαν στα αρχικά στάδια ανάπτυξης του είδους. Ξεκίνησαν να δημιουργούν μουσική εμπνευσμένη από διάσημους συνθέτες του '80, όμως εκείνη την εποχή συνδέθηκε με την French House.

Δημοτικότητα 
Η κυκλοφορία το 2011 της ταινίας Drive, της οποίας το σάουντρακ φιλοξένησε αρκετούς καλλιτέχνες του synthwave, ώθησε νέους φαν και δημιουργούς στο είδος. Η αύξηση στον αριθμό των καλλιτεχνών προκάλεσε τη δημιουργία αρκετών υποειδών. Ο Christopher Higgins της Nerdglow ανέφερε τους Electric Youth και τον Kavinsky ως τους πιο δημοφιλείς καλλιτέχνες του synthwave το 2014. Από το 2015, το synthwave έγινε πιο γνωστό στο ευρύ κοινό από μουσικούς άλλων ειδών και από δημοφιλή μέσα ενημέρωσης.

Παραπομπές

Εξωτερικοί σύνδεσμοι 

 Arcade Summer - H Ηλεκτρονική Αναγέννηση της Synthwave της δεκαετίας του '80  

Μουσικά είδη
Πάρης Σκαρτσολιάς

Ο Πάρης Σκαρτσολιάς (18 Ιουλίου 1992) είναι Έλληνας ηθοποιός και μουσικός .

Είναι γνωστός για τον ρόλο του ''Μανωλάκη'' από το Καφέ της Χαράς, αλλά και για εκείνον του ''Τεό'' στο ''Ταμάμ''.

Βιογραφικό 
Ορόσημο για την καριέρα του αποτέλεσε η σειρά Το καφέ της Χαράς τις σεζόν 2003-2006, ως το παιδί του πρωταγωνιστή της σειράς.

Όταν ενηλικιώθηκε, σπούδασε για δύο έτη δημοτική εκπαίδευση, ενώ με την παρότρυνση της Κερασίας Σαμαρά, η οποία ήταν η τηλεοπτική του μαμά στο ¨Καφέ της Χαράς¨ σπούδασε για δύο μόνο έτη υποκριτική στην Δραματική Σχολή Βεάκη, ενώ στην συνέχεια το 2014 ακολούθησε η συμμετοχή του στην τηλεοπτική σειρά Ταμάμ, στον ρόλο του Τεό, ρόλος που κράτησε εώς το 2017.

Εκτός από την ηθοποιία, ο Σκαρτσολιάς έχει ασκήσει και το επάγγελμα του μουσικού.Μάλιστα, έχει συνεργαστεί με τον συμπρωταγωνιστή και φίλο του από το ''Ταμάμ'', Γιάννη Χατζηγεωργίου, δημιουργώντας το συγκρότημά τους "RadioAct", στο οποίο έπαιζαν κυρίως alternative rock μουσική, αλλά είχαν βγάλει και κάποια δικά τους τραγούδια. Το συγκρότημα αυτό έγινε ευρέως γνωστό λόγω της σειράς στην οποία έπαιζαν ο Γιάννης και ο Πάρης.

Ακόμη, είχε ανεβάσει με ένα φίλο του χιουμοριστικού τύπου βίντεο στο Youtube στο κανάλι ''Αδιόρθωτοι''.

Τέλος, το 2020 ένώ είχε τελειώσει τις σπουδές του στο Θέατρο Τέχνης το 2019, αναλαμβάνει και πάλι τον ρόλο Του Μάνου ( Εμανουήλ) Πώπωτα στο Το Καφέ της Χαράς και ταυτόχρονα έλαβε μέρός την σεζόν 2019-2020 στην παράσταση ¨ Μικρές αλεπούδες¨ και πρωταγωνίστησε την ίδια σεζόν στο Η Σαμάνθα και ο Μαξ, στο βυθό της ασφάλτου.

Φιλμογραφία

Τηλεόραση

Θέατρο

Παραπομπές 

Έλληνες άνδρες ηθοποιοί τηλεόρασης
Έλληνες μουσικοί
Έλληνες μουσικοί παραγωγοί
Grasshopper Manufacture

Η Grasshopper Manufacture Inc. (ιαπωνικά: 株式会社グラスホッパー・マニファクチュア, Χέπμπορν: Kabushiki Gaisha Gurasuhoppā Manifakuchua) είναι ιαπωνική εταιρεία ανάπτυξης βιντεοπαιχνιδιών που ιδρύθηκε το 1998 από τον Γκοΐτσι Σούντα. Μέλος της εταιρείας είναι, μεταξύ άλλων και μετά από την αποχώρησή του από την Konami, ο μουσικός Άκιρα Γιαμαόκα, που έχει εργαστεί σε αρκετά από τα παιχνίδια της εταιρείας ως συνθέτης ή διευθυντής μουσικής.

Ιστορία 
Η Grasshopper Manufacture ιδρύθηκε στις 30 Μαρτίου του 1998 στο Σουριγκάμι της Ιαπωνίας. Απέσπασε ευρεία προσοχή το 2005 με την κυκλοφορία του βιντεοπαιχνιδιού killer7 για τις κονσόλες GameCube και PlayStation 2. Η εταιρεία έχει αναπτύξει παιχνίδια για κυκλοφορία εντός αλλά και εκτός Ιαπωνίας. Της ανήκει η σειρά No More Heroes, με το πρώτο μέρος της να είναι από τα δημοφιλέστερα παιχνίδια της εταιρείας. Ιδρυτής και επικεφαλής της είναι ο σεναριογράφος, σχεδιαστής και σκηνοθέτης Γκοΐτσι Σούντα, γνωστός και ως Suda51, ο οποίος είναι γνωστός και για τους τίτλους της εταιρείας που είναι πρωτότυποι και περισσότερο φανταστικοί, αλλά είχαν και μεγαλύτερο οικονομικό ρίσκο. Η εταιρεία έχει κυκλοφορήσει και διάφορα παιχνίδια βασισμένα σε anime, όπως τα Samurai Champloo: Sidetracked, Blood+: One Night Kiss και Rebuild of Evangelion: Sound Impact.

Τον Μάιο του 2007, ο Σούντα ανακοίνωσε στην ομιλία του στην Game Developers Conference ότι η εταιρεία εργαζόταν σε τρεις τίτλους για το Wii, εκ των οποίων οι δύο έχουν κυκλοφορήσει: το No More Heroes και το Fatal Frame: Mask of the Lunar Eclipse. Έκτοτε, ο τρίτος τίτλος δεν έχει κυκλοφορήσει, ούτε έχουν ανακοινωθεί περισσότερες λεπτομέρειες γι' αυτόν.

Η εταιρεία έχει παρουσιάσει ένα κόνσεπτ για ένα παιχνίδι του PlayStation 3 με τίτλο Kurayami, μία μη γραμμική περιπέτεια εμπνευσμένη από το μυθιστόρημα του Φραντς Κάφκα The Castle, που "έσπασε την καρδιά του". Αργότερα, το παιχνίδι ακυρώθηκε, και ιδέες από αυτό μεταφέρθηκαν στο παιχνίδι Shadows of the Damned.

Το 2010, ο Γιασουχίρο Ουάντα εισήλθη στην εταιρεία ως COO. Ωστόσο αποχώρησε και ίδρυσε την δική του εταιρεία το 2011 με την επωνυμία Toybox.

Στις 30 Ιανουαρίου του 2013, η εταιρεία αποκτήθηκε από την GungHo Online Entertainment. Έκτοτε, κυκλοφόρησε το παιχνίδι Let It Die.

Ο αριθμός των υπαλλήλων της Grasshopper Manufacture είναι 35 άτομα.

Παιχνίδια

Παραπομπές

Εξωτερικοί σύνδεσμοι 
 Επίσημη ιστοσελίδα

Εταιρείες ανάπτυξης βιντεοπαιχνιδιών
Εταιρείες βιντεοπαιχνιδιών της Ιαπωνίας
Εταιρείες ιδρυθείσες το 1998
Πολόνια Βαρσοβίας (καλαθοσφαίριση)

Η ΜΚΣ Πολόνια Βαρσοβίας (MKS Polonia Warsaw) είναι πολωνικός σύλλογος καλαθοσφαίρισης, με έδρα τη Βαρσοβία. Συμμετέχει στην 2 Λίγκα, την τρίτη κατηγορία της πολωνικής καλαθοσφαίρισης.

Ιστορία 
Η ομάδα ιδρύθηκε το 1911. Το 1959, η Πολόνια κέρδισε το εθνικό Πρωτάθλημα Πολωνίας. Την περίοδο 1959-60, η Πολόνια έφτασε στα ημιτελικά του Κυπέλλου Πρωταθλητριών. Το 2003, το 2004 και το 2005 η ομάδα έφτασε στα ημιτελικά του Πρωταθλήματος Πολωνίας. Η σεζόν 2010-11, ήταν η τελευταία της ομάδας στην κορυφαία κατηγορία.

Διακρίσεις 

 Πρωτάθλημα Πολωνίας: 1 1959 
 Φιναλίστ: 1929, 1931, 1932, 1934, 1935, 1939, 1954, 1957, 1960, 1976 

 Κύπελλο Πολωνίας : 3 

 1934, 1969, 1975

Αξιοσημείωτοι παίκτες 

  Αρκάντιους Μιλοσέβσκι 
  Ντάρνελ Χίνσον

Δείτε επίσης 

 Πολόνια Βαρσοβίας (ποδόσφαιρο)

Παραπομπές

Εξωτερικοί σύνδεσμοι 

 Επίσημος ιστότοπος (στα πολωνικά) 

Πολόνια Βαρσοβίας
Αθλητισμός στη Βαρσοβία
Πολωνικοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 1925
Γιώργος Θωμά Γεωργιάδης

Ο Γιώργος Θωμά Γεωργιάδης (1933 – 2010) ήταν Έλληνας ζωγράφος. Γεννήθηκε το 1933 στο Ηράκλειο Κρήτης. Ήταν ανιψιός του δημάρχου Ηρακλείου Μηνά Γεωργιάδη. Σπούδασε στην Εθνική Σχολή Καλών Τεχνών της Λυών (1952 – 1956) και στην Εθνική Ανώτατη Σχολή Καλών Τεχνών του Παρισιού (1963 – 1966). Επίσης υπήρξε πτυχιούχος της Μουσικής Ακαδημίας του Αμβούργου.

Συμμετείχε σε πολλές ομαδικές και ατομικές εκθέσεις σε Ελλάδα και εξωτερικό. Ήταν μέλος του Επιμελητηρίου Εικαστικών Τεχνών Ελλάδος, της Πολιτιστικής Επιτροπής Δήμου Ηρακλείου και επίτιμο μέλος του Δικτύου Εικαστικών Καλλιτεχνών Ηρακλείου. Ασχολήθηκε με τη σκηνογραφία και έγραψε θεατρικά έργα.

Από το 1995 δίδασκε ζωγραφική στο εργαστήριό του στην Αγία Ειρήνη, στα Σπήλια. Η Βικελαία Δημοτική Βιβλιοθήκη Ηρακλείου εξέδωσε λεύκωμα με έργα του το 1994, καθώς κι έναν κατάλογο έκθεσής του που φιλοξενήθηκε εκεί το 2007.  Απεβίωσε το 2010. Μια μέρα πριν από το θάνατό του ο Πολιτιστικός Σύλλογος της Ουνέσκο «Κνωσός» τον τίμησε για την πολιτιστική του προσφορά, εκδήλωση στην οποία ήταν παρών.

Παραπομπές

Εξωτερικοί σύνδεσμοι
 Απόσπασμα από την τηλεοπτική συνέντευξη του ζωγράφου Γιώργου Θωμά Γεωργιάδη στην Κρήτη Τι Βι το 1999
 Αναδρομική έκθεση στη Δημοτική Πινακοθήκη Χανίων
 Έκθεση στη Βασιλική του Αγίου Μάρκου στο Ηράκλειο

Έλληνες ζωγράφοι
Έλληνες εικονογράφοι
Έλληνες σκηνογράφοι